[{"text_idx": "#000000", "text": "Rhywun ar dy ochr di"}, {"text_idx": "#000002", "text": "Mae Meic yn cynnal ymgyrch yn edrych ar y pwnc Caniata\u0302d*. Rydym wedi creu animeiddiadau arbennig, byddem yn edrych ar y pwnc mewn mwy o fanylder gydag erthyglau ac yn rhannu gwybodaeth a dolenni."}, {"text_idx": "#000004", "text": "(To read this article in English click here)"}, {"text_idx": "#000005", "text": "Mae perthnasau rhywiol rhwng dau oedolyn cydsyniol dros 16 oed yn gallu bod yn bleserus ac yn hwyl. Ond, pan fydd rhywbeth rhywiol yn digwydd heb ganiata\u0302d un person yna mae hyn yn anghyfreithlon, heb so\u0302n am yr effaith dinistriol gallai ei gael ar y person sydd heb roi\u2019r caniata\u0302d. Eisiau gwybod mwy? Darllena ymlaen."}, {"text_idx": "#000006", "text": "Caniata\u0302d rhywiol ydy pan fydd person yn dweud ei fod yn iawn i berson arall gael cyswllt rhywiol a\u0302 nhw. Os nad rhoddir caniata\u0302d gan un ohonynt, a dyw\u2019r person arall ddim yn stopio, yna mae hyn yn cael ei ystyried fel ymosodiad rhywiol yn o\u0302l y gyfraith. Os yw\u2019r gweithgaredd yma yn cynnwys rhyw (rhyw fagina, anws neu geneuol) yna bydd hyn yn cael ei ystyried yn drais neu re\u0302p. Gall unrhyw un fod yn ddioddefwyr ymosodiad rhywiol, beth bynnag eu rhyw, tueddfryd rhywiol, hunaniaeth rhyw a chefndir."}, {"text_idx": "#000008", "text": "Pryd all rhywun ddim rhoi caniata\u0302d?"}, {"text_idx": "#000009", "text": "Unwaith i ti ddeall yr hanfodion yna mae caniata\u0302d yn eithaf clir. Diffiniad cyfreithiol caniata\u0302d ydy \u201cos yw\u2019r person yn cytuno drwy ddewis, ac mae ganddynt y rhyddid a\u2019r gallu i wneud y dewis yma\u201d. Gad i ni edrych ar y ddau beth ar waha\u0302n."}, {"text_idx": "#000010", "text": "Rhyddid \u2013 mae hwn yn ganolog i ganiata\u0302d ac yn eithaf clir. Os nad yw rhywun yn rhydd i ddewis os ydynt eisiau rhyw neu beidio, neu os ydynt dan fygythiad i wneud dewis, yna nid ydynt wedi rhoi caniata\u0302d."}, {"text_idx": "#000012", "text": "Os yw rhywun wedi meddwi ac yn lled ymwybodol, nid allant roi caniata\u0302d i gael rhyw neu gymryd rhan mewn gweithgaredd rhywiol\nNid all cael caniata\u0302d os yw rhywun yn cysgu neu\u2019n anymwybodol ond wedi cytuno i weithgaredd rhywiol neu ryw gynt\nOs yw rhywun yn ofnus ac wedi cael ei fygwth i gael rhyw neu gymryd rhan mewn gweithgaredd rhywiol, nid ydynt wedi rhoi caniata\u0302d"}, {"text_idx": "#000013", "text": "Am fwy o esiamplau a llwyth o wybodaeth ddefnyddiol, edrycha ar dudalen chwedlau a ffeithiau caniata\u0302d ar wefan iechyd rhywiol Brook."}, {"text_idx": "#000014", "text": "Pam bod deall caniata\u0302d yn bwysig?"}, {"text_idx": "#000016", "text": "Gall y goblygiadau o beidio deall caniata\u0302d fod yn ddifrifol iawn. Mae ymosodiad rhywiol a re\u0302p yn gallu cael effaith enfawr ar y ddau ohonoch. Bydd y person sydd heb roi caniata\u0302d yn teimlo mewn trallod ac wedi\u2019u treisio, a bydd y person sydd heb gael caniata\u0302d yn gallu wynebu cofnod troseddol, dirwy, gorchymyn prawf neu arhosiad yn y carchar. Gallant gael eu cofrestru fel troseddwr rhyw hefyd."}, {"text_idx": "#000017", "text": "Os nad wyt ti\u2019n sicr am deimladau dy bartner am hyn, yna siarada a\u0302 nhw. Darganfod y pethau maen nhw\u2019n gyfforddus ag ef. Sicrha dy fod di\u2019n cael \u201cie\u201d brwdfrydig cyn unrhyw weithgaredd rhywiol a pheidio gosod y person dan unrhyw bwysau. Mae parch yn bwysig ymhob perthynas, ac mae hyn yn wir gyda rhyw hefyd. Bydda\u2019n barchus o benderfyniadau a theimladau dy bartner ac ei di ddim o\u2019i le!"}, {"text_idx": "#000021", "text": "Os wyt ti\u2019n ansicr am ganiata\u0302d ac eisiau trafod hyn, yna cysyllta gyda ni yma yn Meic. Rydym yma bob dydd rhwng 8yb a hanner nos i gynnig cefnogaeth gyda chyngor a gwybodaeth bellach. Os wyt ti\u2019n meddwl dy fod di\u2019n ddioddefwr ymosodiad rhywiol yna anogwn i ti siarad gydag oedolyn rwyt ti\u2019n ymddiried ynddynt, fel rhiant, doctor, athro neu weithiwr cymdeithasol gall anogi a chefnogi ti i fynd at yr heddlu."}, {"text_idx": "#000025", "text": "Yn rhad ac am ddim!"}, {"text_idx": "#000026", "text": "Oes rhywun yn gwrando arnat ti?"}, {"text_idx": "#000027", "text": "Rhywun i wrando. Rhywun i'th gymryd o ddifrif. Rhywun i roi cyngor."}, {"text_idx": "#000032", "text": "Torri\u2019r Distawrwydd: Camdriniaeth a Thrais Rhywiol"}, {"text_idx": "#000033", "text": "Sut i Ymdopi Gyda Phobl Negyddol"}]